Source: https://tax-fin-lex.si/Zbirke/SodnaPraksaList?nodeId=889d16fc-216f-4f4b-9872-755113172574&pageNumber=2
Timestamp: 2020-01-21 06:44:35+00:00
Document Index: 2299135

Matched Legal Cases: ['ZKP ', 'ZKP ', 'sodišče ', 'sodišče ', 'sodišče ', 'sodišče ']

Sodba II Ips 180/98
VS04573
Sodba in sklep II Ips 288/98
VS04476
ZOR člen 18, 18/1, 203, 376, 376/1, 381, 381/2, 385, 385/2, 385/3.URS člen 54, 54/1, 56, 56/1.ZZZDR člen 102, 103, 103/1, 107, 107/1, 109. Konvencija Združenih narodov o otrokovih pravicah člen 18, 18/1.
zastaranje - čas, ki je potreben za zastaranje - odškodninske terjatve mladoletnih otrok
Sodba I Ips 74/99
VS20567
ZKP člen 201, 201/1-3, 199a.
pripor - podaljšanje pripora po vložitvi obtožnice - ocenjevanje utemeljenosti suma - nadomestitev pripora s hišnim priporom
Ocenjevanje nasprotnih dokazov glede utemeljenosti obtožbe ni stvar postopka ob podaljšanju pripora po poteku dvomesečnega roka od zadnje odločitve o priporu. Okoliščine, v katerih naj bi bila kazniva dejanja pod obtožbo storjena, opravičujejo zaključek, da obstaja konkretna nevarnost, da bi obtoženec kljub hišnemu priporu ponovil kaznivo dejanje, zato v obravnavanem primeru nadomestilo pripora s hišnim priporom ne pride v poštev.
Sodba II Ips 162/98
VS04750
ZOR člen 376, 376/1, 377, 388.
zastaranje odškodninske terjatve - začetek teka zastaranja - pretrganje zastaranja
Za začetek teka subjektivnega zastaralnega roka ni pomembno, kdaj je tožnik izvedel, da sam ni odgovoren za nastalo škodo, temveč, kdaj je izvedel za tistega, ki je škodo napravil. Vedenje o storilcu škode ni vedenje o odgovornosti, temveč o storitvi škode kot dejstvu.
Sodba I Ips 199/96
VS20695
Zakon o kaznivih dejanjih zoper ljudstvo in državo (ZKLD) člen 3, 3-4, 3-6, 3-11.ZKP člen 427.
zakon o kaznivih dejanjih zoper ljudstvo in državo - časovna veljavnost zakona - retroaktivnost - kaznivost pripravljalnega dejanja - kaznivost poskusa - zahteva za varstvo zakonitosti - precejšen dvom o resničnosti odločilnih dejstev
Pri Zakonu o kaznivih dejanjih zoper ljudstvo in državo ima retroaktivnost svoj legitimni temelj v tem, da so se v času druge svetovne vojne pojavili delikti, ki si jih prejšnji zakonodajalci niso mogli niti zamisliti, kaj šele predvideti. Iz teh razlogov je treba priznati kot dopusten in legitimen odstop od načela prepovedi retroaktivnosti veljave kazenskih zakonov tudi pri ZKLD. I.P. so se očitala kazniva dejanja zoper narod in državo, pri takšnih kaznivih dejanjih je bilo takrat kot pri današnjih kaznivih dejanjih zoper varnost Republike Slovenije in njeno ustavno ureditev kaznivo lahko ob določenih pogojih tudi že pripravljalno dejanje ali poskus. To pomeni, da pri takšnih dejanjih za obstoj kaznivega dejanja ni potrebno, da delovanje storilca rezultira s konkretno posledico, biti pa mora vanj usmerjeno. Zgolj nagovarjanje ljudi za vstop v domobranstvo, ne da bi storilcu pri tem šlo za protidržavne ali protidomovinske cilje po navedenih zakonskih določbah (4., 6. in 11.tč. 3.čl. ZKLD), ne more biti kaznivo.
Sodba II Ips 90/98
VS04362
ZOR člen 10, 99, 813.
posredovanje - razlaga pogodb - svoboda urejanja obligacijskih razmerij
Sodba I Up 87/98
VS13030
ZUPla člen 22, 35. ZUN člen 82, 85. ZPUP člen 3.
Sodba II Ips 188/98
VS04778
povrnitev negmotne škode - denarna odškodnina - kriteriji za odmero odškodnine - strah - telesne bolečine - duševne bolečine zaradi zmanjšane življenjske aktivnosti
Odškodnina za nepremoženjsko škodo, nastalo v določenem škodnem dogodku, se sicer odmerja najprej za posamezne oblike nepremoženjske škode, nato pa na podlagi seštevka določi celotna odškodnina. Vendar pa mora revizijsko sodišče pri presoji pravilnosti odločitve na drugi in prvi stopnji upoštevati, da gre za en škodni dogodek in da morebitna odstopanja pri presoji za eno obliko škode ne pripeljejo nujno do drugačnega rezultata. Rezultat pa je celotna prisojena odškodnina za vso škodo, ki je bila upoštevana v času sojenja na prvi stopnji.
Sklep II Ips 327/98
VS04419
ZPP (1977) člen 193, 193/1, 193/2.ZOR člen 36, 36/2.
umik tožbe - preklic umika tožbe
Sodba II Ips 338/98
VS04472
ZPP (1977) člen 2, 2/1, 365, 365/3. ZTLR člen 20, 20/1, 21, 24, 25, 26, 33, 34, 35.
postopek s pritožbo - meje preizkusa sodbe prve stopnje - dejanska podlaga tožbenega zahtevka - prekoračitev tožbenega zahtevka - revizija - omejitev revizijske presoje
Medtem ko je bilo toženo na pridobitev lastninske pravice po samem zakonu, se pravi na podlagi 21. člena ZTLR in glede na zatrjevano skupno gradnjo po določilih 24. do 26. člena ZTLR, pa je prvo sodišče štelo, ne da bi to pojasnilo, da se vtožuje pridobitev lastninske pravice na podlagi dogovora, pravnega posla, za kar je zakonska podlaga v prvem odstavku 20. člena in podrobneje izpeljana v 33. do 35. členu ZTLR. Gre za odločanje o nečem drugem (aliud) in potemtakem za prekoračitev tožbenega zahtevka (prvi odstavek 2. člena ZPP in torej za odločanje extra petitum. V takšnih primerih gre za bistveno kršitev procesnih določb absolutne narave, na katero pa pazi sodišče le na zahtevo stranke (tretji odstavek 365. člena ZPP). Tožena stranka takšne zahteve ni postavila. Še več, sprejela je s prvostopno sodbo ponujeno dejansko podlago in svoje pritožbene navedbe usmerila nanjo. Tako je sprejela prekoračitev in (ex post) sanirala to kršitev.
Sodba II Ips 99/98
VS04361
SZ člen 58, 58/2, 128, 128/2, 148, 148/1. ZSR člen 58.
prenehanje stanovanjske pravice - najemna pravica - tožba na izpraznitev stanovanja
V času prehoda s pravnega režima stanovanjskih razmerij po ZSR na režim najemnih razmerij po SZ je bila za uporabo 58. člena SZ podana specifična situacija, ko je prejšnji imetnik stanovanjske pravice lahko ostal brez najemne pogodbe (oziroma brez pravice, da zahteva od lastnika stanovanja, da jo z njim sklene). Kadar se je prejšnji imetnik stanovanjske pravice znašel v takem položaju, je šel lastniku stanovanja izpraznitveni zahtevek na podlagi 2. odstavka 58. člena SZ. Prejšnji imetnik stanovanjske pravice se je lahko znašel v takem položaju tudi zaradi razlogov, zaradi katerih je po 58. členu prejšnjega ZSR stanovanjsko razmerje prenehalo.
Sklep I R 12/99
VS04488
določitev krajevne pristojnosti po višjem sodišču - delegacija pristojnosti zaradi drugih tehtnih razlogov
Sodba II Ips 532/98
VS04460
razmerja staršev do otrok - dolžnost preživljanja mladoletnih otrok - določitev preživnine - višina preživnine - možnosti staršev in potrebe otrok
Sklep II Ips 382/98
VS04406
URS člen 15, 15/3, 34, 39, 39/1.ZOR člen 200.
povrnitev negmotne škode - denarna odškodnina - svoboda izražanja (tisk) - pravica do osebnega dostojanstva
Sklep II Ips 523/98
VS04401
ZPP (1977) člen 186, 186/2, 382, 392.
revizija - dovoljenost revizije - določitev vrednosti spornega predmeta v tožbi
Sklep II Ips 286/98
VS04462
ZTSPOZ člen 44, 44-2.
obvezno zavarovanje v prometu - odgovornost za škodo, povzročeno drugim - povračilo škode do višine dogovorjene zavarovalne vsote - inflacija - valorizacija zavarovalne vsote - povrnitev negmotne škode - denarna odškodnina
Namen zakonodajalca, ki je predpisoval zavarovalno vsoto, do katere zavarovalnice še jamčijo pri izplačilu odškodnin iz obveznega zavarovanja v prometu, je bil v tem, da se oškodovancu da možnost, da v celoti uveljavi odškodninske zahtevke neposredno od zavarovalnice v primerih, ko ne gre za večje število oškodovancev iz istega dogodka ali ko ne gre za katastrofalne posledice s katastrofalno škodo. Revizija ima torej prav, da od škodnega dogodka dalje (od 4.1.1989) valorizirana zavarovalna vsota, ki je bila določena v juliju 1988, favorizira zavarovalnico. V januarju 1989 so se namreč vrednostna razmerja zaradi hiperinflacije od zadnje določitve zavarovalne vsote v juliju 1988 že povsem spremenila. Gre torej za tako veliko razliko v vrednosti zavarovalne vsote, da tega ni mogoče prevaliti na oškodovanca, saj bi ga s tem spravili v neenakopraven položaj nasproti zavarovalnici in tudi drugim oškodovancem iz škodnih dogodkov, ki so se pripetili blizu uveljavitve odloka. Čas od uveljavitve odloka do škodnega dogodka je potrebno upoštevati v razmerah velike inflacije tako, da ne bodo prizadete koristi oškodovancev, saj je predvsem njim namenjen sistem obveznega zavarovanja v prometu - za njihovo varstvo pred neplačevitimi povzročitelji škode.
Sodba II Ips 549/98
VS04407
razmerja med starši in otroci - dolžnost preživljanja mladoletnih otrok - spremenjene razmere - zvišanje preživnine - možnosti staršev in potrebe otrok
Sklep VIII Ips 256/98
VS30871
ZDSS člen 14, 14/4. ZPP (1977) člen 112, 354, 354/1, 394, 394/1.
delovno razmerje pri delodajalcu - sodni postopek - bistvena kršitev določb pravdnega postopka - vročanje pisanj - pravočasnost pritožbe
Sklep VIII Ips 275/98
VS30849
ZPP (1977) člen 393, 421, 421-9.
delovno razmerje pri delodajalcu - prenehanje delovnega razmerja - obnova postopka - dovoljenost
Revizija je v obnovitvenem postopku še bolj omejena kot v drugih postopkih. Za preizkus je dejansko odprto samo vprašanje, ali je sodišče pravilno uporabilo določbe 421. člena ZPP, s katerimi je urejena obnova postopka, saj je preizkus izpodbijane odločbe zaradi zmotne uporabe materialnega prava mogoč le pri odločitvah sprejetih v razveljavitvenem in nadomestitvenem postopku dovoljene obnove. Pomembna je namreč ugotovitev, da bi delodajalec, to je tožena stranka, sam lahko preveril podatke o njeni strokovni usposobljenosti, vendar tega ni storil. Zato pri predloženih listinah ne gre za nova dejstva in nove podatke kot jih zahtevajo določbe 9. točke 421. člena ZPP, niti ne gre za take podatke, na podlagi katerih bi bila za revidenta izdana ugodnejša odločba. Zato ni izpolnjen pogoj, ki se zahteva za dovolitev obnove postopka.